અમદાવાદ: શહેરમાં શટલ રિક્ષામાં બેસવું હવે સલામત નથી રહ્યું, કારણ કે મોડી રાતે કે ધોળા દિવસે શટલ ‌િરક્ષામાં પેસેન્જરોને બેસાડીને લૂંટી લેવાના અસંખ્ય કિસ્સાઓ બની રહ્યા છે. પેસેન્જરોની નજર ચૂકવીને તેમજ ચપ્પુ બતાવી તેમની પાસેથી રોક્ડ રકમ અને સોના-ચાંદીના દાગીના પડાવી લેવામાં આવે છે. છેલ્લા ત્રણ દિવસમાં પેસેન્જરોને છરી બતાવીને લૂંટી લેવાના બે કિસ્સા બન્યા છે ત્યારે નજર ચૂકવીને દાગીના તફડંચી કરવાનો વધુ એક કિસ્સો બન્યો છે.